उत्तर प्रदेश में कोरोना वायरस से 77 और मरीजों की मौत, 24 घंटे में सामने आए 6,777 नए मरीज
उत्तर प्रदेश में पिछले 24 घंटों के दौरान यानी रविवार (6 सितंबर) कोविड-19 से 77 और लोगों की मौत हो गयी वहीं संक्रमण के 6,777 नए मामले सामने आए हैं।
लखनऊ। उत्तर प्रदेश में कोरोना वायरस संक्रमण के मालमे रोज नए रिकॉर्ड बना रहे हैं। रविवार (6 सितंबर) को राज्य में 6777 नए कोविड-19 मामले सामने आए हैं, यह एक दिन में मिले अबतक की सर्वाधिक संख्या है। इससे पहले कल यानी शनिवार (5 सितंबर) को सबसे अधिक 6692 केस दर्ज हुए थे। इससे पहले 30 अगस्त को एक दिन में सबसे अधिक 6233 नए मामले सामने आए थे।उत्तर प्रदेश में पिछले 24 घंटों के दौरान यानी रविवार (6 सितंबर) कोविड-19 से 77 और लोगों की मौत हो गयी वहीं संक्रमण के 6,777 नए मामले सामने आए हैं। चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने रविवार (6 सितंबर) को बताया कि प्रदेश में पिछले 24 घंटों के दौरान कोरोना वायरस से संक्रमित 77 और लोगों की मौत के साथ संक्रमण से मरने वालों की संख्या 3,920 हो गयी है। उन्होंने बताया कि इस अवधि में प्रदेश में 6,777 नये लोगों में संक्रमण की पुष्टि हुई है। प्रदेश में इस वक्त 61,625 संक्रमित लोगों का प्रदेश के विभिन्न कोविड अस्पतालों में इलाज किया जा रहा है। प्रदेश में 32,094 लोग होम आइसोलेशन में हैं। प्रदेश में 32,094 लोग होम आइसोलेशन में हैं। स्वास्थ्य विभाग की रिपोर्ट के मुताबिक सबसे ज्यादा 17 मौतें लखनऊ में हुई हैं। इसके अलावा कानपुर नगर में नौ, देवरिया और शाहजहांपुर में चार-चार, प्रयागराज, वाराणसी और मुजफ्फरनगर में तीन-तीन, गोरखपुर, मुरादाबाद, सहारनपुर, महाराजगंज लखीमपुर खीरी, सिद्धार्थनगर, चंदौली, रायबरेली तथा बांदा में दो-दो जबकि गौतमबुद्धनगर, मेरठ, बलिया, बाराबंकी, जौनपुर, आगरा, गाजीपुर, पीलीभीत, बहराइच, प्रतापगढ़, संत कबीर नगर, संभल, कानपुर देहात, बलरामपुर, कौशांबी तथा बागपत में संक्रमण से एक-एक व्यक्ति की मृत्यु हुई है।उन्होंने बताया कि इस अवधि में प्रदेश में एक दिन सार्वाधिक 6,777 नए मामले आए हैं। राजधानी लखनऊ में 999 जबकि कानपुर नगर में 433, गोरखपुर में 364, प्रयागराज में 301, गौतमबुद्धनगर में 220, अलीगढ़ में 199 और गाजियाबाद में 180 नए मरीजों में कोविड-19 संक्रमण की पुष्टि हुई है। अपर मुख्य सचिव ने बताया कि प्रदेश में इस वक्त 61,625 संक्रमित लोगों का प्रदेश के विभिन्न कोविड अस्पतालों में इलाज किया जा रहा है। राज्य में अब तक दो लाख 738 लोग कोविड-19 संक्रमण से पूरी तरह उबर चुके हैं। अभी तक 65 लाख से अधिक सैंपल्स की हुई जांचप्रसाद ने बताया कि शनिवार (5 सितंबर) को प्रदेश ने नमूनों की कोविड जांच में एक नया प्रतिमान स्थापित किया। शनिवार को राज्य में एक लाख 55 हजार 946 नमूने जांचे गये जो अब तक प्रदेश में टेस्टिंग का सबसे बड़ा आंकड़ा है। वहीं अब तक दो लाख 738 लोग कोविड-19 संक्रमण से पूरी तरह उबर चुके हैं। कल (5 सितंबर) प्रदेश में 1,55,946 सैंपल्स की जांच की गई। अब तक कुल 65,00,969 सैंपल्स की जांच की जा चुकी है।यूपी के अपर मुख्य सचिव गृह अवनीश कुमार अवस्थी ने बताया कि प्रदेश में कंटेनमेंट जोन की संख्या अब 18,380 हो गई है। जिनमें लगभग 15,46,000 मकान चिन्हित हैं, लगभग 89 लाख लोग इन कंटेनमेंट जोन में रह रहे हैं। कंटेनमेंट जोन में पॉजिटिव मामलों की संख्या 45,275 है।नोएडा में रविवार को रिकॉर्ड 220 नए मामले जनपद गौतम बुद्ध नगर में रविवार को कोविड-19 के रिकॉर्ड 220 नए मामले आए हैं। वहीं एक और व्यक्ति की संक्रमण से मौत हुई है। जिला निगरानी अधिकारी नीरज त्यागी ने बताया कि रविवार को 220 लोगों के संक्रमित होने की पुष्टि हुई। उन्होंने बताया कि फिलहाल 1,429 लोगों का इलाज जारी है। उन्होंने बताया कि अब कोरोना वायरस संक्रमण की वजह से जनपद में 47 लोगों की मौत हुई है। जनपद में 292 निषेध जोन बनाए गए हैं। कोविड-19 के चलते जनपद में लागू धारा 144 और लॉकडाउन का उल्लंघन करने पर पुलिस ने तीन मामले दर्ज कर तीन लोगों को गिरफ्तार किया है। पुलिस आयुक्त के मीडिया प्रभारी पंकज कुमार ने बताया कि 4,338 वाहनों की जांच की गई है। उनमें से 1,387 वाहनों का चालान किया है और 13 वाहनों को जब्त किया गया है। उन्होंने बताया कि 1,01,200 रुपए पुलिस ने समन शुल्क के रूप में वसूला है।